
Către,

BIROUL PERMANENT AL

CAMEREI DEPUTAŢILOR


Vă înaintăm, alăturat, Raportul asupra proiectului de Lege privind aprobarea Ordonanței Guvernului nr.10/2013 pentru modificarea art.115 din Ordonanța Guvernului nr.83/2001 privind înființarea, organizarea și funcționarea serviciilor publice comunitare pentru eliberarea și evidența pașapoartelor simple și serviciilor publice comunitare regim permise de conducere și înmatriculare a vehiculelor, trimis Comisiei pentru administraţie publică, amenajarea teritoriului şi echilibru ecologic pentru dezbatere în fond cu adresa nr. PL.x 99 din 25 martie 2013.
PREŞEDINTE,
Marin ALMĂJANU

RAPORT 

asupra proiectului de Lege privind aprobarea Ordonanței Guvernului nr.10/2013 pentru modificarea art.115 din Ordonanța Guvernului nr.83/2001 privind înființarea, organizarea și funcționarea serviciilor publice comunitare pentru eliberarea și evidența pașapoartelor simple și serviciilor publice comunitare regim permise de conducere și înmatriculare a vehiculelor
În conformitate cu prevederile art. 95  din Regulamentul Camerei Deputaţilor, republicat,  Comisia pentru administraţie publică, amenajarea teritoriului şi echilibru ecologic a fost sesizată spre dezbatere în fond, cu proiectul de Lege privind aprobarea Ordonanței Guvernului nr.10/2013 pentru modificarea art.115 din Ordonanța Guvernului nr.83/2001 privind înființarea, organizarea și funcționarea serviciilor publice comunitare pentru eliberarea și evidența pașapoartelor simple și serviciilor publice comunitare regim permise de conducere și înmatriculare a vehiculelor, trimis cu adresa nr. PL-x 99 din 25 martie 2013 și înregistrat cu nr.26/125 din 26 martie 2013.
Conform prevederilor art. 75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 19 martie 2013.

Consiliul Legislativ a avizat favorabil proiectul de ordonanţă prin avizul nr. 50 din 29 ianuarie 2013,. 

Comisia apărare, ordine publică și siguranță națională a avizat favorabil proiectul de lege, conform avizului nr. 32/133 din 2 aprilie 2013.

Proiectul de lege supus dezbaterii are ca obiect de reglementare modificarea Ordonanţei Guvernului nr.83/2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor simple şi serviciilor publice comunitare regim permise de conducere şi înmatriculare a vehiculelor, aprobată cu modificări şi completări prin Legea nr.362/2002, cu modificările şi completările ulterioare.

Noua reglementare presupune redefinirea unor atribuții ale Direcției regim permise de conducere înmatriculare a vehiculelor, în sensul desemnării acesteia ca punct național de contact pentru alte funcționalități aferente platformei informatice EUCARIS, precum și al administrării componentei naționale a acestei platforme. De asemenea, se stabilește faptul că plata cotizației privind utilizarea componenței naționale a platformei informatice EUCARIS se face de către Direcția regim permise de conducere și înmatriculare a vehiculelor din resursele alocate în acest scop de la bugetul de stat, prin bugetul Ministerului Afacerilor Interne.
În conformitate cu prevederile art. 61 din Regulamentul Camerei Deputaţilor, republicat,  Comisia pentru administraţie publică, amenajarea teritoriului şi echilibru ecologic a examinat proiectul de lege în ședința din 3 aprilie 2013.

Din totalul de 32 membri ai Comisiei pentru administrație publică, amenajarea teritoriului și echilibru ecolgoic au fost prezenți la dezbateri 29 deputați.

La dezbaterile care au avut loc în şedinţa comisiei din 3 aprilie a participat în calitate de invitat, în conformitate cu prevederile art.54 şi 55 din Regulamentul Camerei Deputaţilor, republicat, doamna Irina Alexa – Sef Departament din cadrul Ministerului Afacerilor Interne.

În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanței Guvernului nr.10/2013 pentru modificarea art.115 din Ordonanța Guvernului nr.83/2001 privind înființarea, organizarea și funcționarea serviciilor publice comunitare pentru eliberarea și evidența pașapoartelor simple și serviciilor publice comunitare regim permise de conducere și înmatriculare a vehiculelor, în forma adoptată de Senat.

În raport cu obiectul şi conţinutul său, proiectul de lege face parte din categoria legilor ordinare.
            PREŞEDINTE,



     SECRETAR ,


                       Marin ALMĂJANU

            Ion-Marcel CIOLACU 

Expert parlamentar 








Nicoleta Toma

